stanford-oval/wikipedia huggingface dataset:
Mikko Strömberg

| Mikko Strömberg> Henkilötiedot |
| --- | --- |
Syntynyt: 5. maaliskuuta 1979 (ikä 45) Helsinki, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  73 kg
Pelaajaura
Pääsarjaura:  2001–2012
Seurat:  HIFK (SML),   Kiruna IF (Allsvenskan),   K-Vantaa (Mestis),   Jukurit (Mestis),   SaiPa (SML),   Blues (SML),   Kärpät (SML),   HC TWK Innsbruck (ÖEL),  HPK (SML)   Jokerit (SML)   Val Pusteria (Serie A)
Mikko Strömberg (s. 5. maaliskuuta 1979 Helsinki, Suomi) on suomalainen jääkiekkomaalivahti.
Strömberg on HIFK:n juniorikoulun kasvatti. Hän pelasi ensimmäisen SM-liigaottelunsa kaudella 2001–2002, jolloin toimi pääosin kakkosvahtina ja kävi välillä hakemassa Mestiksestä peliaikaa. Hän siirtyi kaudelle 2002–2003 Ruotsiin Team Kiruna Minersiin, jossa visiitti ei onnistunut ja pesti kesti puoli vuotta, loppukauden Strömberg aukoi luukkua Kiekko-Vantaan riveissä. Hän teki kaudelle 2003–2004  sopimuksen Mikkelin Jukureiden kanssa, jossa pelasi kaksi loistavaa kautta ja hänet valittiin Mestiksen arvokkaimmaksi pelaajaksi kauden 2004–2005 päätteeksi. Nämä avasivat Strömbergille ovet liigaan ja Lappeenrannan SaiPaan.
Toisella SaiPa-kaudellaan Strömberg sai tilaisuuden vakiinnuttaa paikkansa ykkösmaalivahtina Rob Zeppin loukkaannuttua, muttei onnistunut vakuuttamaan valmennusjohtoa. Tammikuussa Strömberg kaupattiin Espoon Bluesiin, jossa hän pelasi vain yhden erän ajan.
Strömberg siirtyi vuonna 2007 Kärppiin korvaamaan polvensa loukannutta Jaakko Suomalaista. Lokakuun yhdeksäntenä 2007 Strömberg siirtyi itävaltalaisseura Innsbruck Haieniin Jaakko Suomalaisen toivuttua polvivammastaan. Kaudella 2008–2009 Strömberg edusti HPK:ta. HPK:sta hän siirtyi kaudeksi 2009–2010 Jokereihin.
Tammikuussa 2011 Strömberg siirtyi Serie A:n HC Val Pusteriaan, joka joutui hankkimaan uuden maalivahdin, kun Tommi Nikkilä loukkaantui. Strömberg pelasi Val Pusteriassa puolitoista kautta ja ilmoitti lopettamisestaan keväällä 2012.
Michael J. Smith

Michael J. Smith vuonna 1981.
Michael John Smith (30. huhtikuuta 1945 Beaufort, Pohjois-Carolina – 28. tammikuuta 1986 Cape Canaveral, Florida) oli yhdysvaltalainen astronautti.
Smith sai surmansa avaruussukkula Challengerin räjähdyksessä tammikuussa 1986. Smithin oli määrä toimia lentäjänä kyseisellä lennolla ja se olisi ollut hänen ensimmäinen avaruuslentonsa, mutta sukkula tuhoutui pian laukaisunsa jälkeen.
Smith syntyi Beaufortissa Pohjois-Carolinassa. Hän valmistui Beaufortin lukiosta vuonna 1963 ja suoritti kandidaatin tutkinnon Yhdysvaltain laivastoakatemiassa vuonna 1967.
Mazda 1800

| Mazda 1800 |
| --- | --- |

Valmistustiedot
Valmistusmaa:   Japani
Valmistaja:  Toyo Kogyo Co.
Valmistusvuodet:  1965–1971 (1500) 1968–1973 (1800)
Muut nimet:  Mazda Luce
Korimalli:  sedan farmari
Muotoilija:  Bertone
Tekniset tiedot
Henkilöluku:  5
Iskutilavuus:  1 796 cm3
Teho:  SAE 104 hv
Vääntö:  15,5 kpm @ 2500 r/min (152 Nm)
Polttoaine:  bensiini
Vetotapa:  takaveto
Vaihteisto:  4
Kulutus:  tasainen 80 km/h: 6,7 l/100 km
Mitat
Massa:  1 130 kg
Mazda 1800 oli japanilaisen Mazdan keskikokoinen henkilöautomalli. Sitä valmistettiin vuosina 1968–1973. Se oli saatavilla neliovisena sedanina ja farmarina. Autossa oli nelisylinterinen pitkittäin asetettu 1796 cm³ rivimoottori, polttoaineena bensiini. Auton oli muotoillut italialainen Bertone. Mallin japanilainen nimi oli Luce, Euroopassa malli oli nimetty iskutilavuutensa perusteella. Auto on käytännössä sama kuin Mazda 1500, muutamia yksityiskohtia lukuun ottamatta. Moottorin iskutilavuuden kasvattaminen 1,5 litrasta 1,8 litraan liittyi myytävän bensiinin lyijypitoisuuden alentamiseen. Suuremmalla iskutilavuudella tavoiteltiin sitä tehoa, josta jouduttiin tinkimään kun moottorin puristussuhdetta alennettiin vähempilyijyisen bensiinin vuoksi. Yhdysvalloissa vähempilyijyisen bensiinin oktaaniluku oli 85, kun esimerkiksi Suomessa sai jopa 100 oktaanista bensiiniä. Yhdysvaltain markkinoilla moottori tuotti vain 98 hevosvoimaa, mutta eurooppalaisilla markkinoilla 104 SAE hv. Moottorin jatkeena oli nelivaihteinen manuaalivaihteisto ja takaveto.
Auton penkkien verhoilu oli mustaa muovia, lattia oli verhoiltu punaisella nukkamatolla.
Mazda 1500 De Luxe

Mazda 1500 esiteltiin vuonna 1965. Ensimmäinen 300:n kappaleen erä Suomeen toimitettuja Luceja, eli nimellä Mazda 1500 tunnettuja autoja saapui maahan huhtikuussa 1967. Sen moottorina oli 1490 cm³ nelisylinterinen rivimoottori, tehoa oli 82 SAE hv @ 5700 r/min ja vääntöä 12 kpm (118 Nm) @ 2800 r/min. Tehdas lupasi huippunopeutta 150 km/h. Tekniikan Maailman testeissä saavutettiin tuo arvo. Mazda 616 Capella korvasi tuontiohjelmassa 1500:n vuonna 1971. Suomessa Lucen farmariversio oli suosittu pakettiautoksi rekisteröitynä ns. piilofarmarina. Viimeiset uudet Mazda 1500:t rekisteröitiin Suomessa vuonna 1972 ja 1800:t vuonna 1974.
Aiheesta muualla

Kuvia tai muita tiedostoja aiheesta Mazda 1800 Wikimedia Commonsissa
Menšikov

| Menschikoff |
| --- | --- |
 Venäläisen Menšikov-suvun vaakuna
Alkuperä:  Venäjä
Kantaisä:  Aleksandr Danilovitš Menšikov
Kartano:  Anjalan kartano
 Suomen ritarihuone
Introdusoitu:  1833
Arvo:  Ruhtinassuku
† Sammunut Suomessa
Sammunut:  1893
Viimeinen mies:  Vladimir Menšikov, kuollut 1893
Menšikov (ven. Меншиков, Suomen aatelissa Menschikoff) oli venäläinen ruhtinassuku, jonka eräs haara kuului 1800-luvulla myös Suomen aateliin. Se oli Suomen ainoa ruhtinaallinen aatelissuku, mutta suomalainen haara sammui vuonna 1893.
Suku polveutui Inkerin ensimmäisestä herttuasta, venäläisestä valtiomiehestä ja sotilaasta Aleksandr Danilovitš Menšikovista, joka oli alhaista syntyperää. Suomen aateliin suku liitettiin heinäkuussa 1833, kun silloinen Suomen kenraalikuvernööri ja Venäjän meriministeri Aleksandr Menšikov introdusoitiin Suomen ritarihuoneelle nimellä Menschikoff. Hänelle lahjoitettiin vuonna 1842 myös Anjalan sääntöperintötila.
Suomalainen ruhtinassuku sammui Aleksandr Menšikovin ainoan pojan, kenraali Vladimir Menšikovin kuollessa Saksassa 27. syyskuuta 1893.
Aiheesta muualla

Kuvia tai muita tiedostoja aiheesta Menšikov Wikimedia Commonsissa
Mies ja ääni -periaate

Mies ja ääni -periaate oli kiistelty demokraattinen hallintojärjestelmä, jota esitettiin Suomen yliopistoihin kolmessa toteutumattomassa hallituksen lakiesityksessä yliopistojen hallinnonuudistuksesta vuosina 1969–1973. Mies ja ääni -mallissa jokaisella opiskelijalla, professorilla ja muulla työntekijällä olisi ollut yhtäläinen asema yliopistojen hallinnon vaaleissa, jolloin opiskelijat lukumäärältään suurimpana ryhmänä olisivat saaneet pääosan vallasta. Opiskelijaliike kannatti mies ja ääni -periaatetta, mutta professorit vastustivat sitä ankarasti. Mies ja ääni -malli ei lopulta toteutunut, sillä vuosien 1969, 1971 ja 1972 lakiesityksiä ei hyväksytty eduskunnassa, vaikka niistä ensimmäinen ja viimeinen olivat lähellä toteutumista.
Tapahtumien kulku

Suomen presidentti Urho Kekkonen myötäili 1960-luvun lopulla opiskelijaliikettä väittämällä yliopistoja ja professoreita pysähtyneisyyden perikuviksi. Koiviston hallituksen keskustalainen opetusministeri Johannes Virolainen alkoikin edistää mies ja ääni -periaatetta. Toimistopäällikkö Jaakko Nummisen johtama opetusministeriön komitea jätti mietintönsä yliopistojen hallinnonuudistuksesta kesäkuussa 1969. Komitea oli hyvin erimielinen, mutta professorit pelkäsivät, että mies ja ääni -uudistus jyrättäisiin väkisin läpi vastoin yliopistojen tahtoa. Tästä alkoi vuosien kiista aiheesta. Professorit Olli Lounasmaa ja Ernst Palmén käynnistivät nopeasti Professoriliiton perustamisen, joka tapahtuikin jo 11. lokakuuta 1969. Radikaali opiskelijaliike puolestaan otti mies ja ääni -periaatteen vastustajat maalitauluikseen.
Ensimmäisen mies ja ääni -lakiesitys eli niin sanottu Lex Virolainen tuli eduskunnan käsittelyyn maaliskuussa 1970 hieman ennen vaalikauden päättymistä. Oppositiossa olleet Kansallinen Kokoomus ja Liberaalinen Kansanpuolue onnistuivat kaatamaan esityksen jarruttamalla lain käsittelyä jarrutuspuheenvuoroilla seitsemän päivää, kunnes valtiopäivät oli lopetettava tulevien eduskuntavaalien vuoksi. Mies ja ääni -vaalitapaa vastustanut Professoriliitto organisoi jarrutuspuheiden kirjoittamisen: joka aamu kirjoitettiin ja toimitettiin eduskuntaan satojen liuskojen verran puhetekstiä. Liitto katsoo olleensa ratkaisevassa roolissa lain kaatamisessa. Jarrutuskeskustelun menestystä auttoi eduskunnan puhemies V. J. Sukselaisen myötämielisyys, sillä hän ei pakottanut jarruttajia puhumaan yötä myöten tai viikonloppuna.
Toisen mies ja ääni -lakiesityksen (Lex Itälä) teki vuonna 1971 Karjalaisen hallituksen liberaalinen opetusministeri Jaakko Itälä, mutta se ei ehtinyt edetä eduskuntakäsittelyyn saakka. Kolmannen esityksen (Lex Sundqvist) teki vuonna 1972 Paasion ja Sorsan hallituksen sosialidemokraattinen opetusministeri Ulf Sundqvist. Tämä esitys kaatui lopulta eduskunnassa selvin äänin marraskuussa 1973. Vuonna 1974 Professoriliitto liittyi Akavaan ja muuttui pian tyypilliseksi ammattijärjestöksi.
Myöhempi hallinnonuudistus

Yliopistojen hallinnonuudistus toteutettiin lopulta mies ja ääni -periaatteen sijaan niin sanottuna kolmikantamallina, jossa kolmannes äänivallasta tuli opiskelijoille, kolmannes professoreille ja kolmannes muulle henkilökunnalle. Kompromissiksi tulleen kolmikantamallin lisäksi esillä oli ollut myös professoreille enemmänkin valtaa jättävä malli. 1990-luvun lopulla tullut vielä uudempi lainsäädäntö puolestaan sai yliopistot kutsumaan ulkopuolisia jäseniä hallituksiinsa.
Mont-Saint-Michelin munakas

Mont Saint-Michelin munakas eli Poulardin muorin omeletti (Omelette de la mère Poulard) on kermainen munakas, jota valmistetaan Ranskan Normandiassa Mont Saint-Michelin saarella.
Tämä omeletti valmistetaan munista ja ranskankermasta. Kokonaisuus vatkataan kovaksi vaahdoksi ja paistetaan. Gastronomian puristien mukaan vain kuparipannu käy paistovälineenä ja sekin vielä tehdään avotulella. Vatkaaminen tapahtui aiemmin haarukalla, mutta vispilän käyttö on sallittua. Haarukan erityisen rytmin piti ja edelleenkin pitää olla asiakkaan kuultavissa.
Kyseinen omeletti myydään alkuperäisessä ruokapaikassa hintaan, joka on sen maineen kaltainen. Muutaman vuoden ajan Poulardin muorin erilaisia tuotteita on ollut kaupan sekä Ranskassa että ympäri maailmaa. Tällaisia tuotteita ovat muun muassa voitaikinatortut ja bretagnelaiset kiekurat. Erityisenä piirteenä on mainittava, että tuotteiden pakkaukset ovat erinomaisen huoliteltuja.
Valtavaan mediahälyyn on erityisesti osallistunut piirtäjä Christophe ja hänen koko perheensä (Fenouillard).
Munakkaan valmistusta.
Paistaminen avotulella.
Valmis munakas.
Mentyyliasetaatti

| Mentyyliasetaatti |
| --- | --- |

Tunnisteet
IUPAC-nimi:  (5-metyyli-2-propan-2-yylisykloheksyyli)asetaatti
CAS-numero:  89-48-5
PubChem CID:  220674
SMILES:  CC1CCC(C(C1)OC(=O)C)C(C)C
Ominaisuudet
Molekyylikaava:  C12H22O2
Moolimassa:  198,296 g/mol
Kiehumispiste:  227-228 °C
Tiheys:  0,9253 g/cm3
Liukoisuus veteen:  0,017 g/l (25 °C)
Mentyyliasetaatti (C12H22O2) on estereihin ja terpenoideihin kuuluva orgaaninen yhdiste. Yhdistettä voidaan käyttää hajusteissa. Mentyyliasetaattia esiintyy piparmintun eteerisissä öljyissä.
Ominaisuudet, valmistus ja käyttö

Huoneenlämpötilassa mentyyliasetaatti on väritöntä nestettä, jolla on mintunkaltainen tai kukkaismainen tuoksu. Yhdiste liukenee vain niukasti veteen, mutta liukenee paremmin muun muassa etanoliin ja dietyylieetteriin. Mentyyliasetaatti on kiraalista ja sen kiertokyky on -79,4.
Mentyyliasetaattia voidaan eristää piparminttuöljystä. Enimmäkseen sitä valmistetaan kuitenkin synteettisesti mentolin ja etikkahappoanhydridin reaktiolla.
Mentyyliasetaattia käytetään tuomaan hajusteisiin mintun, ruusun tai laventelin tuoksua. Sitä käytetään myös piparminttuaromina.
Milja Saari

Milja Saari on suomalainen tasa-arvopolitiikan tutkija. Hän työskentelee Suomen Akatemialla tiedeasiantuntijana.
Saari teki väitöskirjansa Helsingin Yliopistoon aiheenaan Samapalkkaisuus - neuvoteltu oikeus : Naisten ja miesten palkkaeriarvoisuus poliittisena ja oikeudellisena kysymyksenä korporatistisessa Suomessa. Sen lisäksi hän on julkaissut useita artikkeleita ja raportteja.
Saaren mukaan tasa-arvolaki ei toteudu palkkauksessa, koska sitä ei pystytä valvomaan. Hän edistäisi tätä lisäämällä luottamusmiesten oikeuksia saada tarkkoja palkkatietoja. Tämän pitäisi tapahtua jollei yksilötasolla niin vähintään ryhmittäin, vaativuusluokittain ja palkanosittain jolloin palkkojen määräytymisperusteita pystyttäisiin arvioimaan. Palkkoja tulisi voida myös vertailla eri töiden ja toimialojen välillä. Tasa-arvon kannalta pitäisi pyrkiä siihen, että samanarvoisesta työstä maksetaan samaa palkkaa eikä vain siihen, että samasta työstä maksetaan samaa palkkaa.
Vuonna 2009 Saari sai yhdessä Anne Maria Hollin kanssa Wilma Rule Award -tunnustuksen artikkelistaan Representing women? The representation of women in the parliamentary standing committee hearings in Finland.
Julkaisut

Milja Saari: Samapalkkaisuus - neuvoteltu oikeus : Naisten ja miesten palkkaeriarvoisuus poliittisena ja oikeudellisena kysymyksenä korporatistisessa Suomessa (väitöskirja)  27.8.2016. Helsingin Yliopisto, Valtiotieteellinen tiedekunta.
Samapalkkaisuuden politiikka, 2016, Tasa-arvon neuvottelukunta
Aiheesta muualla

Milja Saari Helsingin Yliopiston tuhattietokannassa. (Arkistoitu – Internet Archive)
Eikö nainen osaa neuvotella palkastaan? (Milja Saaren haastattelu) ProTV.  20.2.2017.
Rata-SM kausi 2011

Rata-SM-kausi 2011 alkoi Mad-Croc Racella Loimaalta 21.–22.5.2011 ja päättyi Ahvenistolla ajettuun finaaliviikonloppuun 9.–10.9.2011. Sarjan nimestä huolimatta yhdelläkään luokalla ei ollut kaudella 2011 SM-arvoa. Formula Ford oli arvoltaan ”Suomen Juniorimestaruus” (SJM). Muissa luokissa ajettiin Cup-tason pisteistä.
Lisäksi täyteluokkina ajettiin mm. Legends Trophy ja V1600 Cup.
Kalenteri

Kaudella 2011 ajettiin neljä osakilpailua. Lisäksi Rata-SM järjesti Virossa viidennen kilpailun, jossa ajoi osa täyteluokista.
| Aika | Kilpailun nimi | Rata | Lähtöjä |
| --- | --- | --- | --- |
| 21.–22. toukokuuta 2011 | Mad-Croc Race |  Alastaron moottorirata | 3 |
| 11.–12. kesäkuuta 2011 | Ahveniston Vauhtipäivät |  Ahveniston moottorirata | 2 |
| 9.–10. heinäkuuta 2011 | Summer Race ‘11 |  Audru ringrada | Ei SJM |
| 6.–7. elokuuta 2011 | Rata-SM Kemora |  Kemora | 3 |
| 9.–10. syyskuuta 2011 | Citizen Race Weekend |  Ahveniston moottorirata | 2 |
Tallit ja kuljettajat

| # | Kuljettaja | Talli | Runko | Moottori |
| --- | --- | --- | --- | --- |
| 1 | Antti Buri | LMS Racing | Mygale SJ08 | Duratec |
| 3 | Miikka Mäkelä | Mäkelä Racing Team | Mtec Fd10 | Duratec |
| 4 | Markus Ollila | HMH-Racing | Mtec Fd09 | Duratec |
| 5 | Ville Kivinen | Turku Karting Racing Team | Van Diemen LA09 | Duratec |
| 7 | Kristian Laine | Turku Karting Racing Team | Van Diemen RF02 | Zetec |
| 8 | Per Stenius | s2i Motorsport | Van Diemen RF02 | Zetec |
| 9 | Milla Mäkelä | Mäkelä Racing Team | Mtec Fd09 | Duratec |
| 11 | Kristian Turpeinen | Team Söderman | Van Diemen RF | Zetec |
| 14 | Nanci Ristla | Mäkelä Racing Team | Van Diemen RF00 | Zetec |
| 16 | Laura Koivuluoma | LMS Racing | Mygale SJ08 | Duratec |
| 18 | Matias Köykkä | LMS Racing | Mygale SJ08 | Duratec |
| 31 | Atte Lehtonen | Rally Drive Finland | Juno JA2010 | Duratec |
Tulokset

| Sijoitus | Kuljettaja | ALA 1 | ALA 2 | ALA 3 | AH1 1 | AH1 2 | KEM 1 | KEM 2 | KEM 3 | AH2 1 | AH2 2 |  Pisteet  |
| --- | --- | --- | --- | --- | --- | --- | --- | --- | --- | --- | --- | --- |
| 1. | Kristian Laine | 1. | 3. | 4. | 4. | 4. | 5. | 4. | 5. |  |  | 121 |
| 2. | Antti Buri |  |  |  | 1. | 1. | 1. | 3. | 1. |  |  | 116 |
| 3. | Ville Kivinen | DNF | DNF | 5. | 2. | 2. | 2. | 1. | 3. |  |  | 113 |
| 4. | Miikka Mäkelä | DNF | DNF | 1. | DNF | 3. | 3. | 2. | 2. |  |  | 97 |
| 5. | Markus Ollila | 2. | 2. | 3. | 3. | DNF | 4. | DNF | 8. |  |  | 92 |
| 6. | Kristian Turpeinen | 6. | 6. | 6. | 6. | 5. | 8. | 5. | 6. |  |  | 86 |
| 7. | Laura Koivuluoma | 5. | 4. | 8. | 5. | DNF | 6. | DNF | 4. |  |  | 72 |
| 8. | Atte Lehtonen | 8. | 5. | 10. | 9. | 7. | 7. | 6. | DNF |  |  | 56 |
| 9. | Milla Mäkelä | 6. | 7. | 9. | 8. | DNS | 10. | 8. | 7. |  |  | 49 |
| 10. | Matias Köykkä | DQ | 1. | 2. |  |  |  |  |  |  |  | 45 |
| 11. | Per Stenius | DNS | 8. | 11. | 7. | 6. | 9. | 6. | 9. |  |  | 43 |
| 12. | Nanci Ristla |  |  |  | DNF | 8. |  |  |  |  |  | 6 |
Sarjan ulkopuoliset vieraskuljettajat
|  | Harri Suoninen | 4. | DNF | 7. |  |  |  |  |  |  |  |   |
|  | Tommi Leinonen | 7. | DNF | DNS |  |  |  |  |  |  |  |   |
Tulokset > Pistejärjestelmä

Pisteet jaettiin SJM-sarjassa 12 parhaalle seuraavasti: 25-20-16-14-12-10-8-6-4-3-2-1.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. | 11. | 12. |
| Pisteet | 25 | 20 | 16 | 14 | 12 | 10 | 8 | 6 | 4 | 3 | 2 | 1 |
Mike Keane

| Mike Keane |
| --- | --- |

Henkilötiedot
Syntynyt: 29. toukokuuta 1967 (ikä 57) Winnipeg, Manitoba, Kanada
Jääkiekkoilija
Pelipaikka:  oikea laitahyökkääjä
Pituus:  178 cm
Paino:  84 kg
Pelaajaura
Pääsarjaura:  1988–2004
Seurat:  Montreal Canadiens Colorado Avalanche New York Rangers Dallas Stars St. Louis Blues Vancouver Canucks
| Stanley Cup  |
| --- | --- | --- |
|  | Montreal Canadiens | 1993  |
|  | Colorado Avalanche | 1996  |
|  | Dallas Stars | 1999  |
Michael "Mike" J. Keane (s. 29. toukokuuta 1967 Winnipeg, Kanada) on kanadalainen entinen jääkiekkoilija. Hän pelasi NHL:ssä vuodesta 1988 vuoteen 2004 ja on kolminkertainen Stanley Cup -voittaja. Keane voitti Stanley Cupin vuosina 1993 Montreal Canadiensissa, 1996 Colorado Avalanchessa ja 1999 Dallas Starsissa. Keane on yksi kymmenestä pelaajasta, jotka ovat voittaneet Stanley Cupin kolmessa eri seurassa.
Peliura

Keane aloitti peliuransa Winnipeg Monarchs -joukkueessa Manitoba Junior Hockey Leaguessa. Vuonna 1984 hän siirtyi WHL:n Moose Jaw Warriorsiin. Keanea ei koskaan varattu NHL:ään, joten hän teki sopimuksen vapaana pelaajana Montreal Canadiensin kanssa 25. syyskuuta 1985 ja aloitti NHL-uransa 1988. Keane voitti Stanley Cupin neljännellä kaudellaan 1993 Montrealin riveissä. Hän pelasi Montrealissa yhteensä kahdeksan kautta ja oli joukkueen kapteeni huhtikuusta 1995 joulukuuhun 1995.
Kauden 1995–1996 alla Keane nimettiin Montrealin vakituiseksi kapteeniksi. Kesken kauden Keane kuitenkin joutui siirron kohteeksi yhdessä Patrick Royn kanssa. Heidät kaupattiin Colorado Avalancheen vaihdossa Jocelyn Thibaultiin, Andrei Kovalenkoon ja Martin Ručínskýyn. Keane voitti uransa toisen Stanley Cupin vaiherikkaan kautensa päätteeksi, kun Colorado voitti finaaleissa suoraan neljässä ottelussa Florida Panthersin. Keane pelasi vielä toisen kauden Coloradon riveissä, kunnes hänestä tuli vapaa pelaaja kesällä 1997. Hän teki sopimuksen New York Rangersin kanssa, jossa hän pelasi 70 ottelua, kunnes hänet kaupattiin jälleen Dallas Starsiin. Keane pelasi Dallasissa vuoteen 2001, voittaen uransa viimeisimmän Stanley Cupin kaudella 1998–1999. Keane aloitti kauden 2001–2002 St. Louis Bluesissa ja päätti kautensa jälleen Coloradossa.
Kaudeksi 2003–2004 Keane siirtyi Vancouver Canucksiin. Kauden 2005–2006 alussa Keane teki sopimuksen kotikaupunkinsa joukkueen Manitoba Moosen kanssa, jossa hän pelasi vuoteen 2010 toimien joukkueen kapteenina. Hänet nimettiin myös AHL:n All-Star Team Canadan kapteeniksi 2007.
Miljard

| Miljard Circle |
| --- | --- | --- |

Studioalbumin tiedot
 Äänitetty : helmi–elokuu 2006
 Studio : Ektro Studio & Sound Doctor Studio
 Julkaistu: lokakuu 2006
 Formaatti: 2×CD
 Tuottaja(t): Mika Rättö ja Tuomas Laurila
 Tyylilaji: ambient, kokeellinen musiikki
 Kesto: 115.04
 Levy-yhtiö: Ektro Records
Circlen muut julkaisut
| Arkades 2006 | Miljard 2006 | Tyrant 2007 |
Miljard on vuonna 2006 ilmestynyt Circlen neljästoista studioalbumi. Lähes kaksituntinen levy sisältää rauhallista ambient-tyylistä musiikkia, joka poikkeaa täysin yhtyeen aikaisemmasta tuotannosta. Sen pääosassa on Mika Rätön sähköpiano, jonka improvisointia kitara, basso ja lyömäsoittimet seuraavat. Mukana on myös paljon syntetisaattoriefektejä, mutta sähkökitarariffit ja rumpukompit sen sijaan puuttuvat lähes kokonaan.
Vuonna 2007 valmistui Miljard-albumin äänityksistä kertova Esko Lönnbergin ohjaama dokumenttielokuva Saturnus Reality. Yhtyeen entinen jäsen Petri Hagner puolestaan tallensi Lönnbergin elokuvanteon dokumentiksi Man with a Video Camera, joka julkaistiin DVD-levynä vuonna 2010.
Kappaleet

Parmalee – 23.23
B.F.F. – 8.14
Duunila – 21.11
Manni – 8.45
Salenius – 5.01
Sophie – 13.08
Mühle – 4.49
Cornelia – 7.47
Bakkis – 3.36
Viitane – 22.35
Muusikot

Mika Rättö – kosketinsoittimet, syntetisaattori
Janne Westerlund – kitara
Jussi Lehtisalo – basso, laulu
Tomi Leppänen – rummut, syntetisaattori
Mikko Noopila

| Mikko Noopila> Henkilötiedot |
| --- | --- |
Koko nimi:  Mikko Noopila
Syntynyt: 3. kesäkuuta 1977 (ikä 47) Helsinki, Suomi
Kansalaisuus:   Suomi
Koripalloilija
Pelipaikka:  Pieni laitahyökkääjä/Iso laitahyökkääjä
Pituus:  204 cm 
Pelaajaura
Yliopistojoukkueet
1997–2001:   New Mexicon valtionyliopisto
Seurajoukkueet
1994–1996 1996–1997 2001–2006:   Pantterit  Lahden NMKY  Braunschweig
Maajoukkueet
1996–2005:   Suomi
Ottelut (pisteet):  51 (222)
Mikko Noopila (s. 3. kesäkuuta 1977) on suomalainen koripalloilija. Hän edusti SM-sarjassa Panttereita kausilla 1994–1996 ja Lahden NMKY:tä kaudella 1996–1997. Hän opiskeli ja pelasi koripalloa Yhdysvalloissa New Mexicon valtionyliopistossa kausina 1997–2001. Tämän jälkeen hän pelasi viisi vuotta Saksassa Braunschweigin joukkueessa, mutta hän lähti seurasta työsuhderiitojen myötä vuonna 2006 ja lopetti saman tien pelaajauransa.
Noopila pelasi Suomen miesten maajoukkueessa 51 ottelua ja teki niissä 222 pistettä.
Aiheesta muualla

BBL:n pelaajaprofiili (Arkistoitu – Internet Archive) (saksaksi)
Michael Jace

| Michael Jace> Henkilötiedot |
| --- | --- |
Koko nimi:  Michael Andrew Jace
Syntynyt: 13. heinäkuuta 1962 (ikä 62) Paterson, New Jersey
Kansalaisuus:  Yhdysvallat
Ammatti:  näyttelijä
Puoliso:  April Jace (2003–2014)
Näyttelijä
Merkittävät roolit:   Julien Lowe (Shield – lain varjolla)  Black Panther (Forrest Gump)  Major Frank Santos (Apinoiden planeetta) 
Aiheesta muualla
IMDb 
Michael Andrew Jace (s. 13. heinäkuuta 1962 Paterson, New Jersey) on yhdysvaltalainen näyttelijä, joka on näytellyt muun muassa tv-sarjassa Shield – lain varjolla.
Jace vangittiin vaimonsa murhasta vuonna 2014. Yli kahden vuoden tutkintavankeuden jälkeen tuomioistuin totesi hänet syylliseksi murhaan ja langetti hänelle 40 vuoden vankeustuomion.